ევრო

200px|left
200px|left
ევრო (სიმბოლო: €; საბანკო კოდი: EUR) — ევროპაშ რსხუშ ოფიციალური ვალუტა დო აკა ფარაშ ართური 300 მილიონი ევროპალშო ევროგოართოიანაფაშ გეჸვენჯ ქიანეფს: ავსტრია, ბელგია, ფინეთი, საფრანგეთი, გერმანია, საბერძნეთი, ირლანდია, იტალია, ლუქსემბურგი, ნიდერლანდეფი, პორტუგალია, ესპანეთი დო ესტონეთი, ნამუსჷთ კოლექტიურო ევროზონა ხოლო უჯოხონა. ჟირჸურეიანი აპიჯალეფიშ შედეგო ევრო თაშნეშე ოფიციალური ვალუტა რე გევენჯი ვამაკათური ქიანეფშო: მონაკო, სან-მარინო დო ვატიკანი. ევრო დე-ფაქტო ვალუტა რე ანდორას, კოსოვოს დო მონტენეგროს.

ევრო მოსოფელიშ სავაჭრო ბაზარეფს მუჭთ ოეიოკოროცხალი ვალუტა, 1999 წანას მიშართჷ, ფიზიკური ბანკნოტეფქ დო ხურდეფქ მიშაღალირქ იჸუ 2002 წანას. ევროგოართოიანაფაშ არძა ქიანას უღჷ ნება ქაკათას ევროზონას თიმ შვანს, თუ თინეფი უგამენა გორკვიაფილ მონეტარულ მოთხირეფს, ევროშ გჷმორინაფა ვალდებულება რე ევრორსხუშ არძა ახალი მაკათურშო.

ევროს მართუნს დო ადმინისტრირებას უწიენს ფრანკფურტის მადვალუ ევროპაშ ცენტრალური ბანკი (ეცბ) დო ევროპაშ ცენტრალურ ბანკეფიშ სისტემა (ნამუშათ მაკათური ქიანეფიშ ცენტრალური ბანკეფი მიშმულა). მუჭოთ ზოხორინელი ცენტრალური ბანკი, ეცბ-ს ართპიჯობური ნება უღუ მონეტარული პოლიტიკაშ გოთანჯუაშ ბორჯის. ეცბ ოკათჷ ბანკნოტეფიშ ბეშტუას, ხურდეფიშ მოჭკირუას დო თინეფიშ სისტემაშა გოფაჩუას არძა მაკათურ ქიანას, თეშ მუჭოთ ევროზონაშ ოგინაგაფე სისტემაშ ფუნქციონირებას.

 რესურსეფი ინტერნეტის 
 ევროშ მიმალი კურსი დო ისტორიული კურსეფი 
 ევროხურდეფიშ კატალოგი რუსულო PDF ფორმატის 
 ირფელი ევროშ ხურდეფშე (ორქოშ დო ვარჩხილიშ ხურდეფიშამო)
 ევრო ხურდეფიშ კატალოგი 
 Euro coins. ევროშ ხურდეფი. 
 ევრო (ბანკნოტები)  

 სქოლიო 

კატეგორია:ფარაშ ართურეფი